ข้อบัญญัติองค์การบริหารส่วนตำบลคลองทราย

เรื่อง การคัดแยกขยะมูลฝอยจากแหล่งกำเนิด

พ.ศ. ๒๕๖๔

โดยที่เป็นการสมควรตราข้อบัญญัติองค์การบริหารส่วนตำบลคลองทราย ว่าด้วยหลักเกณฑ์
การคัดแยกขยะมูลฝอยจากแหล่งกำเนิด

อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ และที่แก้ไขเพิ่มเติม ประกอบมาตรา ๓๔/๓ (๒) แห่งพระราชบัญญัติรักษาความสะอาด
และความเป็นระเบียบเรียบร้อยของบ้านเมือง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติ
รักษาความสะอาดและความเป็นระเบียบเรียบร้อยของบ้านเมือง (ฉบับที่ ๒) พ.ศ. ๒๕๖๐ องค์การ
บริหารส่วนตำบลคลองทราย โดยความเห็นชอบของสภาองค์การบริหารส่วนตำบลคลองทราย
และนายอำเภอหาทวี จึงตราข้อบัญญัติไว้ ดังต่อไปนี้

ข้อ ๑ ข้อบัญญัตนี้เรียกว่า “ข้อบัญญัติงดการบริหารส่วนตำบลคลองทราย เรื่อง
การคัดแยกขยะมูลฝอยจากแหล่งกำเนิด พ.ศ. ๒๕๖๔”

ข้อ ๒ ข้อบัญญัตนี้ให้ใช้บังคับในเขตองค์การบริหารส่วนตำบลคลองทราย ตั้งแต่วัน
ถัดจากวันประกาศในราชกิจจานุเบกษาเป็นต้นไป

ข้อ ๓ ในข้อบัญญัตนี้

“มูลฝอย” หมายความว่า เศษกระดาษ เศษผ้า เศษอาหาร เศษสินค้า เศษวัตถุ
ถุงพลาสติก ภาชนะที่ใส่อาหาร เกาะ มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด
ที่เลี้ยงสัตว์ หรือที่อื่นและหมายความรวมถึงมูลฝอยที่เป็นพิษหรืออันตรายจากชุมชน

“มูลฝอยทั่วไป” หมายความว่า มูลฝอยประเภทอื่นนอกจากมูลฝอยอินทรีย์ มูลฝอย
ที่นำกลับมาใช้ใหม่ หรือมูลฝอยที่เป็นพิษหรือเป็นอันตรายจากชุมชน

“มูลฝอยอินทรีย์” หมายความว่า มูลฝอยที่ย่อยสลายได้ง่าย เช่น ซากหรือชิ้นส่วนของพืช
และสัตว์มูลสัตว์ เศษอาหาร หรือมูลฝอยอื่น ๆ ที่ย่อยสลายได้ง่าย

“มูลฝอยนำกลับมาใช้ใหม่” หมายความว่า มูลฝอยที่สามารถนำกลับมาใช้ใหม่หรือนำมาผลิต

"มูลฝอยที่เป็นพิษหรืออันตราย" หมายความว่า มูลฝอยที่ปนเปื้อนหรือมีส่วนประกอบของวัตถุ
ที่อาจเป็นอันตรายหรือกระทบต่อสุขภาพอนามัยของบุคคล หรือมีผลกระทบต่อสิ่งแวดล้อม เช่น
หลอดไฟ ถ่านไฟฉาย แบตเตอรี่ กระป๋องหรือภาชนะอื่นใดที่ใช้บรรจุสารเคมี หรือวัตถุที่อาจเป็น
อันตรายข้างต้น

“อาคาร” หมายความว่า ตึก บ้าน เรือน โรง ร้าน ตลาด คลังสินค้า สำนักงานหรือ
สิ่งปลูกสร้างอื่น ๆ ซึ่งบุคคลอาจเข้าอยู่ หรือเข้าใช้สอยได้ และหมายความรวมถึงอัฒจันทร์ เครื่อง
ประตูน้ำ อุโมงค์ หรือป้ายตามกฎหมายว่าด้วยการควบคุมอาคารด้วย

ข้อ ๔ ให้เจ้าของหรือผู้ครอบครองอาคารคัดแยกมูลฝอยแต่ละประเภท ดังนี้
(๑) มูลฝอยทั่วไป
(๒) มูลฝอยอินทรีย์
(๓) มูลฝอยนำกลับมาใช้ใหม่
(๔) มูลฝอยที่เป็นพิษหรืออันตรายจากชุมชน

ข้อ ๕ เจ้าของหรือผู้ครอบครองอาคารต้องบรรจุมูลฝอยที่คัดแยกแล้วแต่ละประเภทตามข้อ ๔
ในถุงหรือภาชนะบรรจุมูลฝอยให้เพียงพอและเหมาะสมกับประเภทยางมูลฝอยนั้น

ถุงสำหรับบรรจุมูลฝอยต้องมีความทนทาน ไม่ฉีกขาดง่าย ไม่รั่วซึม มีขนาดที่เหมาะสม
สามารถเคลื่อนย้ายได้โดยสะดวก การบรรจุมูลฝอยลงในถุงต้องมีปริมาณที่เหมาะสม ปิดถุงด้วยการมัด
หรือผนึกด้วยวิธีอื่นใดให้มิดชิด รวมทั้งจัดการป้องกันมิให้มูลฝอย น้ำ สลิ่น หรือสิ่งอื่นอันเกิดจาก
มูลฝอยตกหล่นรั่วไหลออกจากถุง

ภาชนะบรรจุมูลฝอยต้องทำจากวัสดุที่แข็งแรงทนทาน ไม่รั่วซึม การบรรจุมูลฝอยลงในภาชนะ
บรรจุมูลฝอย เช่น ถังสำหรับใส่มูลฝอย ต้องบรรจุในปริมาณที่เหมาะสม ไม่ล้นออกนอกภาชนะ
มีฝาปิดมิดชิด เพื่อมิให้มูลฝอย น้ำ สลิ่น หรือสิ่งอื่นอันเกิดจากมูลฝอยตกหล่น รั่วไหลออกจากภาชนะ
รวมถึงป้องกันสัตว์แมลงเข้าไปในภาชนะ

ข้อ ๖ มูลฝอยที่มีสภาพลักษณะ หรือขนาดที่ไม่สามารถบรรจุในถุงหรือภาชนะมูลฝอยได้
ให้คัดแยกไว้ต่างหากตามประเภทของมูลฝอย โดยต้องจัดการให้ถูกสุขลักษณะตามที่องค์การบริหารส่วนตำบล
คลองทราบกำหนด

ข้อ ๗ ให้เจ้าของหรือผู้ครอบครองอาคารนำถุงหรือภาชนะบรรจุมูลฝอยที่คัดแยกประเภทไว้
ทั้งตามวัน เวลา และสถานที่องค์การบริหารส่วนตำบลคลองทรายประกาศกำหนด

ข้อ ๘ ผู้ใดฝ่าฝืนหรือไม่ปฏิบัติตามข้อบัญญัตินี้ ต้องระวังโทษปรับไม่เกินห้าร้อยบาท

ข้อ ๙ ให้นายกองค์การบริหารส่วนตำบลคลองทรายรักษาการให้เป็นไปตามข้อบัญญัตนี้
และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัติ

ประกาศ ณ วันที่ ๑๑ ตุลาคม พ.ศ. ๒๕๖๔

บัญชา เวศยาสิรินทร์
ปลัดองค์การบริหารส่วนตำบลคลองทราย ปฏิบัติหน้าที่
นายกองค์การบริหารส่วนตำบลคลองทราย